**IS 02/2021 EVIDENCIA A SPÔSOB POUŽITIA PEŇAŽNÝCH A NEPEŇAŽNÝCH DAROV**

|  |  |  |
| --- | --- | --- |
|  | **Posúdil** | **Schválil a vypracoval** |
| **Meno** | **Mgr. Helena Golianová** | **Mgr. Alexandra Oboňová** |
| **Funkcia** | **Sociálna pracovníčka, ZZ** | **riaditeľka** |
| **Dátum** | **4.5.2021** | **4.5.2021** |
| **Podpis** |  |  |

IS 02/2021 EVIDENCIA A SPÔSOB POUŽITIA PEŇAŽNÝCH A NEPEŇAŽNÝCH DAROV

**Obsah**

[**Článok 1 3**](#_Toc156287263)

[**Účel 3**](#_Toc156287264)

[**Článok 2 3**](#_Toc156287265)

[**Základné ustanovenia 3**](#_Toc156287266)

[**Článok 3 3**](#_Toc156287267)

[**Pravidlá pre prijímanie darov 3**](#_Toc156287268)

[**Článok 4 4**](#_Toc156287269)

[**Možné konflikty záujmov 4**](#_Toc156287270)

[**Článok 5 4**](#_Toc156287271)

[**Transparentné zverejňovanie prijatých peňažných a nepeňažných darov a spôsob použitia daru 4**](#_Toc156287272)

[**Článok 6 4**](#_Toc156287273)

[**Etický kódex zamestnanca pri prijímaní darov a výhod z ich prijatia 4**](#_Toc156287274)

[**Článok 7 5**](#_Toc156287275)

[**Záverečné ustanovenia 5**](#_Toc156287276)

# Článok 1

# Účel

Predmetom smernice je stanovenie postupov pre prijímanie darov v ZARIADENÍ SOCIÁLNYCH SLUŽIEB, Slobody 761/57, 98701 Poltár (ďalej len ZSS).

# Článok 2

# Základné ustanovenia

*Peňažný dar* - finančná hotovosť.

*Nepeňažný dar* - materiálne poskytnutie veci alebo služba, ktorá je daná, poskytnutá alebo získaná bez protihodnoty, venovaná dobrovoľne.

*Darca* – občan konajúci z vlastnej vôle bez nútenia.

*Obdarovaný* - prijímateľ daru od darcu.

# Článok 3

# Pravidlá pre prijímanie darov

1. ZSS môže prijať dary na účely skvalitnenia poskytovania služieb poberateľom sociálnych služieb (PSS), skvalitnenie práce zamestnancov zlepšenie podmienok a prostredia ZSS. Darca poskytne alebo odovzdá dar na základe písomnej darovacej zmluvy podľa platných ustanovení Občianskeho zákonníka § 628. Zmluva s darcom je uzatvorená na základe slobodnej vôle a rozhodnutia darcu. Zmluvu podpisuje riaditeľ zariadenia.

Darovacia zmluva obsahuje:

* vôľu darcu,
* účel daru alebo príspevku,
* podpis darcu a štatutárneho zástupcu – riaditeľa zariadenia.

1. Peňažný a nepeňažný dar môže prijať štatutárny zástupca - riaditeľ a zástupca riaditeľa. Peňažný alebo nepeňažný dar možno použiť len na účel, ktorý je určený darcom v darovacej zmluve. Ak v zmluve účel nie je určený, peňažný alebo nepeňažný dar sa použije v súlade s predmetom činnosti zadefinovanej v zriaďovacej listine ZSS. Peňažný dar prijíma zariadenie prostredníctvom príjmového účtu č. SK68 0200 0000 0022 1184 3357 vedeného vo VUB.
2. Prijímanie drobných pozorností pre celý kolektív

* drobnou pozornosťou sú napr. kvety, káva, čokoláda, bonboniéra a pod.
* ak klient, rodina alebo príbuzný trvá na odovzdaní pozornosti a zo spoločenských dôvodov ich nie je možné odmietnuť, pracovník pozornosť môže prijať
* eticky neprijateľné a neprípustné je, aby pracovník prijal od klienta alebo rodiny klienta peniaze, drahý dar, a pod.

1. Zariadenie je povinné zaevidovať materiálne - hmotné dary do príslušných skupín majetku organizácie v súlade s obehom účtovných dokladov podľa hodnoty daru uvedenej v darovacej zmluve. V prípade, ak darca aj po opakovanej výzve neuvedie cenu materiálneho daru, ZSS zaeviduje uvedený majetok podľa porovnateľnej ceny na trhu. Podpísanú zmluvu zaúčtuje do majetku vedúci úseku ekonomiky a vnútornej prevádzky ZSS.

# Článok 4

# Možné konflikty záujmov

* darca pôsobí v oblasti a vykonáva aktivity spojené s násilím a potlačovaním ľudských práv a slobôd.
* darca trvá na tom, aby jemu alebo inej osobe alebo inštitúcii zariadenie poskytlo protislužbu, zvýhodnenie a pod.
* prijatie daru kladie na zariadenie neprimerané finančné, časové, priestorové alebo iné nároky.
* ide o materiálne vybavenie alebo služby, ktoré nie sú v súlade s potrebami zariadenia a poskytovaním služieb v tomto zariadení. ZSS nesmie podmieniť uzatvorenie zmluvy o poskytovaní sociálnej služby s prijímateľom, alebo bezodkladné poskytovanie sociálnej služby prijímateľovi poskytnutím peňažného alebo nepeňažného daru.

# Článok 5

# Transparentné zverejňovanie prijatých peňažných a nepeňažných darov a spôsob použitia daru

Finančný dar alebo príspevok sa použije v súlade s vôľou darcu vyjadrenou v darovacej zmluve. Ak nie je uvedený účel finančného daru, použije sa v súlade so zákonom o rozpočtových pravidlách v platnom znení.

# Článok 6

# Etický kódex zamestnanca pri prijímaní darov a výhod z ich prijatia

1. Zamestnanec nevyžaduje ani neprijíma dary, pozornosti, ani iné výhody, ktoré by mohli hoci i len zdanlivo ovplyvniť jeho rozhodovanie a profesionálny prístup vo veci, alebo ktoré by bolo možné považovať za odmenu za prácu, ktorá je jeho povinnosťou. Zároveň ani nenavádza tretie osoby na poskytovanie darov, pozorností, alebo iných výhod.
2. Zamestnanec nepripustí, aby sa v súvislosti s plnením zverených úloh dostal do pozície záväzku za preukázanú službu alebo výhodu, ktorá ho zbavuje nestrannosti pri poskytovaní služieb klientovi.

# Článok 7

# Záverečné ustanovenia

Táto smernica o prijímaní darov je záväzná pre všetkých zamestnancov zariadenia a nadobúda účinnosť dňom jej schválenia.